CELEX: 32016D0158
Language: fi
Date: 2016-02-04 00:00:00
Title: Komission täytäntöönpanopäätös (EU) 2016/158, annettu 4 päivänä helmikuuta 2016, siirtymätoimenpiteistä Kroatian tiettyjen liha- ja maitoalan laitosten osalta (tiedoksiannettu numerolla C(2016) 501) (ETA:n kannalta merkityksellinen teksti)

6.2.2016   
            
            
               FI
            
            
               Euroopan unionin virallinen lehti
            
            
               L 31/47
            
         KOMISSION TÄYTÄNTÖÖNPANOPÄÄTÖS (EU) 2016/158,
   annettu 4 päivänä helmikuuta 2016,
   siirtymätoimenpiteistä Kroatian tiettyjen liha- ja maitoalan laitosten osalta
   
      
         (tiedoksiannettu numerolla C(2016) 501)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Kroatian liittymisasiakirjan,
   ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 12 artiklan 2 kohdan,
   ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 852/2004 säädetään elintarvikealan toimijoita koskevista, elintarvikehygieniaan liittyvistä yleisistä säännöistä, jotka perustuvat vaara-analyysin ja kriittisten valvontapisteiden periaatteisiin. Asetuksessa säädetään, että elintarvikealan toimijoiden on noudatettava edellä mainittuihin periaatteisiin perustuvia rakenteellisia vaatimuksia.
            
         
               (2)
            
            
               Asetuksella (EY) N:o 853/2004 täydennetään asetuksessa (EY) N:o 852/2004 vahvistettuja sääntöjä. Asetuksessa (EY) N:o 853/2004 vahvistetaan myös erityisvaatimuksia liha- ja maitotuotteita jalostaville tuotantolaitoksille.
            
         
               (3)
            
            
               Kroatian liittymisasiakirjan liitteen V mukaisesti eräitä rakenteellisia vaatimuksia, joista säädetään asetuksen (EY) N:o 852/2004 liitteessä II ja asetuksen (EY) N:o 853/2004 liitteessä III, sovelletaan tiettyihin laitoksiin Kroatiassa vasta 31 päivän joulukuuta 2015 jälkeen. Nämä laitokset on lueteltu terveyden ja elintarviketurvallisuuden pääosaston verkkosivulla (3). Kroatia on pyytänyt, että kyseistä määräaikaa jatketaan joidenkin liha- ja maitoalan laitosten osalta 30 päivään kesäkuuta 2016.
            
         
               (4)
            
            
               On asianmukaista jatkaa nykyisten siirtymätoimenpiteiden voimassaoloaikaa tiettyjen liha- ja maitoalan laitosten osalta, jotta laitokset saavat lisäaikaa sopeutua elintarviketurvallisuutta koskeviin unionin normeihin.
            
         
               (5)
            
            
               Nykyiset siirtymätoimenpiteet, jotka vahvistetaan Kroatian liittymisasiakirjan liitteessä V olevan II osan 5 kohdassa, ovat voimassa 31 päivään joulukuuta 2015 saakka. Oikeudellisesti epäselvän tilanteen välttämiseksi tässä päätöksessä säädettyjä siirtymätoimenpiteitä olisi sovellettava 1 päivästä tammikuuta 2016 alkaen. Toimenpiteiden voimassaolo olisi rajoitettava kuuteen kuukauteen, sillä Kroatian liittymisasiakirjan 42 artiklan mukaan siirtymätoimenpiteitä voidaan soveltaa enintään kolmen vuoden ajan liittymispäivästä.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Poikkeuksena erityisvaatimuksista, jotka vahvistetaan asetuksen (EY) N:o 852/2004 liitteessä II olevassa II luvussa sekä asetuksen (EY) N:o 853/2004 liitteessä III olevan I jakson II ja III luvussa, II jakson II ja III luvussa, V jakson I luvussa ja IX jakson I luvun II.A osassa, tämän päätöksen liitteessä luetellut liha- ja maitoalan laitokset, jäljempänä ’luetellut laitokset’, voivat edelleen tuottaa ja jalostaa liha- ja maitotuotteita, jäljempänä ’tuotteet’, jos tämän päätöksen 2 artiklassa vahvistettuja edellytyksiä noudatetaan.
   2 artikla
   1.   Luetelluista laitoksista peräisin olevia tuotteita voidaan ainoastaan
   
               a)
            
            
               saattaa markkinoille Kroatiassa tai kolmansissa maissa asianomaisen sovellettavan unionin lainsäädännön mukaisesti tai
            
         
               b)
            
            
               käyttää jatkojalostukseen luetelluissa laitoksissa kaupan pitämisen ajankohdasta riippumatta.
            
         2.   Tuotteet on merkittävä terveys- tai tunnistusmerkillä, joka eroaa asetuksen (EY) N:o 853/2004 5 artiklassa säädetystä merkistä.
   3.   Kroatian on käytettävä terveys- tai tunnistusmerkkiä, jonka se on ilmoittanut komissiolle kirjallisesti 29 päivänä kesäkuuta 2012 Kroatian liittymisasiakirjan liitteessä V olevan 5 kohdan II osan 3 kohdan mukaisesti.
   4.   Edellä olevaa 1 ja 2 kohtaa sovelletaan kaikkiin tuotteisiin, jotka ovat peräisin sellaisista tuoretta lihaa, jauhelihaa, raakalihavalmisteita, mekaanisesti erotettua lihaa ja maitoa käsittelevistä integroiduista laitoksista, joiden osana on lueteltu laitos.
   3 artikla
   Kroatian on varmistettava, että luetellut laitokset, jotka eivät noudata erityisvaatimuksia, jotka vahvistetaan asetuksen (EY) N:o 852/2004 liitteessä II olevassa II luvussa ja asetuksen (EY) N:o 853/2004 liitteessä III olevan I jakson II ja III luvussa, II jakson II ja III luvussa, V jakson I luvussa ja IX jakson I luvun II.A osassa, lopettavat toimintansa.
   4 artikla
   Tätä päätöstä sovelletaan 1 päivän tammikuuta 2016 ja 30 päivän kesäkuuta 2016 välisenä aikana.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä helmikuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 139, 30.4.2004, s. 1.
   
      (2)  EUVL L 139, 30.4.2004, s. 55.
   
      (3)  http://ec.europa.eu/food/food/biosafety/establishments/establishments-transition-croatia_en.pdf
   
      LIITE
      Luettelo lihantuotantolaitoksista
      
                  Nro
               
               
                  Eläinlääkinnällinen hyväksymisnumero
               
               
                  Laitoksen nimi
               
               
                  Katuosoite tai kylä/kaupunki/alue
               
            
                  1.
               
               
                  HR 14
               
               
                  IMES – MESNA INDUSTRIJA d.o.o.
               
               
                  
                              Ulica Katarine Zrinske 9,
                           
                        
                              Samobor,
                           
                        
                              Zagrebačka
                           
                        
            
                  2.
               
               
                  HR 405
               
               
                  KARLO – TOMISLAV, obrt proizvodnju i preradu mesa, trgovinu i ugostiteljstvo
               
               
                  
                              Bistrec 16, Lug Samoborski,
                           
                        
                              Bregana,
                           
                        
                              Zagrebačka
                           
                        
            
                  3.
               
               
                  HR 811
               
               
                  VUGRINEC d.o.o.
               
               
                  
                              A. Mihanovića 44, Kraj Gornji,
                           
                        
                              Dubravica,
                           
                        
                              Zagrebačka
                           
                        
            
                  4.
               
               
                  HR 895
               
               
                  JADRI TRADE d.o.o.
               
               
                  
                              Švica 152,
                           
                        
                              Otočac,
                           
                        
                              Ličko – senjska
                           
                        
            
                  5.
               
               
                  HR 1466
               
               
                  KULINA NOVA SELA d.o.o.
               
               
                  Nova Sela b.b.,
                  Nova Sela,
                  Dubrovačko – neretvanska
               
            
                  6.
               
               
                  HR 1526
               
               
                  BERMES d.o.o.
               
               
                  
                              Zagorska 14,
                           
                        
                              Donja Pušća,
                           
                        
                              Zagrebačka
                           
                        
            
         
      Luettelo maidontuotantolaitoksista
      
                  Nro
               
               
                  Eläinlääkinnällinen hyväksymisnumero
               
               
                  Laitoksen nimi
               
               
                  Katuosoite tai kylä/kaupunki/alue
               
            
                  1.
               
               
                  HR 1444
               
               
                  LE – Milk d.o.o.
               
               
                  Ravenski Lemeš b.b., Raven,
                  Križevci,
                  Koprivničko – križevačka